kardosdrur/scandi-wiki huggingface dataset:
Marit Malm Frafjord

Marit Malm Frafjord (født 25. november 1985 i Tromsø) er en tidligere norsk håndboldspiller, der spillede stregspiller. Hun fik debut på Norges håndboldlandshold i 2005, men valgte i 2018 at indstille sin landsholdskarriere for at forkusere på klubhold. Få måneder meddelte hun et endeligt karrierestop. Blot få måneder efter gjorde hun dog comeback for den danske topklub Team Esbjerg. Hun gjorde ligeledes også comeback på landsholdet ved OL-kvalifikationen, hvor hun efterfølgende var med til at sikre OL-bronzemedaljer ved Sommer-OL 2020 i Tokyo.

Frafjord stoppede endegyldigt hendes professionele håndboldkarriere i sommeren 2022.

Klubhold 
Som 5 årig flyttede Frafjord og familien fra Tromsø til Trondheim. I ungdommen dyrkede hun fodbold, skiløb og snowboard indtil hun satsede på håndbold. Hun begyndte med at spille håndbold som 6-årig i Trondheim-klubben Sportsklubben Rapp, indtil hun som 16-årig skiftede til byens største håndboldklub, Byåsen Idrettslag.

I sommeren 2010 skiftede hun til Viborg Håndboldklub på en 3-årig kontrakt. Efter fire sæsoner i Viborg HK, med et dansk mesterskab, en pokaltitel og deltagelse i EHF Champions League, skiftede hun hjem til Norge og topklub Larvik HK. Her blev det også til flere norske mesterskaber og en andenplads i EHF Champions League 2014-15, inden hun valgte at skifte til den rumænske storklub CSM Bucuresti. I Rumænien blev det dog ikke til den store succes, udover en bronzemedaljer EHF Champions League. Få dage efter Final 4-stævnet, meddelte Frafjord at hun stoppede hendes håndboldkarriere.

På juleaften 2018, annoncerede Team Esbjerg at have indgået en kontrakt til og med resten af 2018/19-sæsonen med Frafjord. Hun endte dog med at blive i klubben yderligere tre sæsoner, endda i rollen som anfører, frem til 2022, hvor hun efterfølgende blev bestyrelsesmedlem i klubben.

Landshold 
Marit Malm Frafjord fik debut på det norske A-landshold den 28. september 2005 i en kamp mod Portugal. I hendes i alt 16 lange landsholdskarriere var Frafjord blandt verdens bedste forsvarspillere og havde en bærende rolle. Med landsholdet har hun vundet adskillige medaljer, herunder olympiske guldmedaljer ved Sommer-OL 2008 og Sommer-OL 2012. Derudover hele fem EM-guldmedaljer, et verdensmesterskab og flere bronze- og sølvmedaljer.

Referencer

Eksterne henvisninger 

 Marit Malm Frafjords spillerprofil på Viborg Håndboldklubs hjemmeside.
 Artikel om Frafjord (2007)  på europamester.dk

Personer fra Tromsø
Håndboldspillere fra Norge
Håndboldspillere fra Byåsen IL
Håndboldspillere fra Viborg HK
Håndboldspillere fra Larvik HK
Medaljevindere fra Norge ved sommer-OL 2008
Medaljevindere fra Norge ved sommer-OL 2012
Medaljevindere fra Norge ved sommer-OL 2016
Medaljevindere ved sommer-OL 2016
Medaljevindere ved sommer-OL 2020
Håndboldspillere ved sommer-OL 2008
Håndboldspillere ved sommer-OL 2012
Håndboldspillere ved sommer-OL 2016
Håndboldspillere ved sommer-OL 2020
Deltagere for Norge ved sommer-OL 2008
Deltagere for Norge ved sommer-OL 2012
Deltagere for Norge ved sommer-OL 2016
Olympiske mestre fra Norge
Olympiske bronzemedaljevindere fra Norge
Bohemia (øl)

Bohemia er et mexicansk ølmærke som er blevet produceret af Cervecería Cuauhtémoc Moctezuma siden 1905. Navnet kommer fra Böhmen (latin Bohemia) i Tjekkiet. Øllet blev tappet på gennemsigtige glasflasker frem til 1958. Fra 1958 og frem til i dag er det blevet produceret på de let genkendelige brune flasker. Øllet har et eksklusivt præg med gule- og sølvfarvede etiketter.

Bohemia kommer i følgende udgaver:
 Bohemia clásica
 Bohemia obscura

Ølmærker fra Mexico
Indio

Indio er et mexicansk ølmærke af type lagerøl som produceres af Cervecería Cuauhtémoc Moctezuma. Ølmærket hed oprindeligt Cerveza Cuauhtémoc, men skiftede navn på grund af at en indianer afbilledet på etiketten, fik folk til at spørge efter en «Indio».

Ølmærker fra Mexico
Noche Buena

Noche Buena er en mexicansk juleøl som bliver produceret af Cervecería Cuauhtémoc Moctezuma. Det har sin opprindelse fra Tyskland. I starten var dette øl ikke så udbredt, og var ment som en Special Edition-øl som man kunne give bort til venner som gave. Det blev officielt introduceret i 1938, Og er efter det blevet en juletradition i Mexico. Øllet er en del mørkere end andre mexicanske ølmærker.

Links 
Produktinformation fra FEMSA 

Ølmærker fra Mexico

en:Beer in Mexico#The major breweries and brands
Monterreal

Monterreal er et lille skisted i kommunen Arteaga i den mexicanske delstat Coahuila. Det har en 230 meter lang alpinbakke, samt en 50 meter lang nybegynderbakke.

Skistedet befinder sig 40 minutter fra Saltillo og 90 minutter fra Monterrey.

Mexicos geografi
Vintersportssteder
Mikkel Plum

Mikkel Plum er en dansk forfatter, der har skrevet bogen Bombardér hovedkvarteret! om venstrefløjen under den kolde krig.

Se også 
 Plum

Bibliografi 
 

Faglitterære forfattere fra Danmark
Mikkel
Debattører fra Danmark
Dansksprogede forfattere fra Danmark
Niels Winkel

Niels Winkel (født 5. august 1939 på Frederiksberg, død 14. marts 2018) var en dansk maler. 

Winkel blev uddannet på Kunstakademiet under Egill Jacobsen. Niels Winkel var en af Danmarks førende portrætmalere. Han har udført ca. 100 portrætter af bl.a. ambassadører, bestyrelsesmedlemmer, borgmestre, professorer og instruktører. I portrætterne bliver personen omgivet af referencer til vedkommendes arbejde og liv.

Referencer

Eksterne henvisninger 
 

Malere fra Danmark
Portrætmalere
Gude

Gude er et efternavn, der henviser til blandt andre:

 Claus Frederik Gude
 Hans Gude
 Henrik Gude
 Jacob Gude
 Ludvig Gude
 Marqvard Gude
 Nils Gude
 Ove Gude
Carta Blanca

Carta Blanca er et mexicansk ølmærke som bliver produceret af Cervecería Cuauhtémoc Moctezuma. Det var bryggeriets første ølmærke og blev brygget for første gang i 1893. Øllet havde ikke navn før det begyndte at eksporteres til Spanien. Navnet Carta Blanca (Tomt brev) kommer af at bryggeriet motto: et tomt brev fra den spanske kongefamilie.

Øllet bliver producert i flaskestørreelserne 190 ml, 325 ml, 355 ml, 940 ml og 1,2 liter i tillæg til bokse på 340 ml. I Mexico sælges Carta Blanca først og fremmest i det nordlige mexico, og er vanskeligt at få fat på i de centrale og de sydlige dele af landet. Øllet eksporteres også til en række andre lande.

Links 
Officiel hjemmeside

Ølmærker fra Mexico
Philippe Albert

Philippe Julien Albert (født 10. august 1967 i Boullion, Belgien) er en tidligere belgisk fodboldspiller, der spillede som forsvarsspiller. Han var på klubplan tilknyttet Charleroi, Mechelen og Anderlecht i hjemlandet, samt engelske Newcastle United og Fulham. Med Anderlecht blev han belgisk mester i både 1993 og 1994.

Albert spillede mellem 1987 og 1997 41 kampe og scorede fem mål for det belgiske landshold. Han repræsenterede sit land ved både VM i 1990 og VM i 1994.

Titler 

Belgiske Mesterskab
 1993 og 1994 med Anderlecht

Belgiske pokalturnering
 1994 med Anderlecht

Referencer

Eksterne henvisninger 
 
 Footballdatabase.eu spillerinfo

Fodboldspillere fra Belgien
Fodboldspillere fra Royal Charleroi
Fodboldspillere fra KV Mechelen
Fodboldspillere fra RSC Anderlecht
Fodboldspillere fra Newcastle United F.C.
Fodboldspillere fra Fulham F.C.
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Claus Vissing

Claus Vissing (født 6. juni 1986 i Grindsted) er en dansk professionel speedwaykører, der i 2017 kører for Berwick Bandits i England Wanda Kraków Speedway i Polen og for Grindsted Speedway Klub i den danske superliga.

Claus Vissing er indehaver af banerekorden på Kronjyllands Speedway Center på 65,5 sekunder sat den 8. maj 2009.

Eksterne henvisninger 
 Claus Vissing officiel hjemmeside
 Profil på SpeedwayResults.com

Kilder 

Speedwaykørere fra Danmark
Personer fra Grindsted
Marc Degryse

Marc Gabriel Degryse (født 4. september 1965 i Roeselare, Belgien) er en tidligere belgisk fodboldspiller, der spillede som angriber. Han var på klubplan tilknyttet Club Brugge, Anderlecht, Gent og Germinal Beerschot i hjemlandet, engelske Sheffield Wednesday og PSV Eindhoven i Holland. Længst tid tilbragte han hos Club Brugge og Anderlecht, hvor han begge steder tilbragte seks sæsoner og var med til at vinde det belgiske mesterskab. Med PSV vandt han også det hollandske mesterskab i 1997.

Degryse spillede mellem 1984 og 1996 63 kampe og scorede 23 mål for det belgiske landshold. Han repræsenterede sit land ved både VM i 1990 og VM i 1994.

Titler 

Belgiske Mesterskab
 1988 med Club Brugge
 1991, 1993, 1994 og 1995 med Anderlecht

Belgiske pokalturnering
 1986 med Club Brugge
 1994 med Anderlecht

Belgiske Super Cup
 1993 og 1995 med Anderlecht

Hollandske Mesterskab
 1997 med PSV Eindhoven

'''Hollandske Super Cup
 1996 og 1997 med PSV Eindhoven

Referencer

Eksterne henvisninger 
 

Fodboldspillere fra Belgien
Fodboldspillere fra Club Brugge
Fodboldspillere fra RSC Anderlecht
Fodboldspillere fra Sheffield Wednesday F.C.
Fodboldspillere fra PSV Eindhoven
Fodboldspillere fra KAA Gent
Fodboldspillere fra Germinal Beerschot
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Victor Klemperer

Victor Klemperer (født 9. oktober 1881 i Landsberg an der Warthe, død 11. februar 1960 i Dresden) var en tysk litteraturvidenskabsmand og forfatter. Han er blandt andet kendt for at dokumentere sproget i Det tredje Rige med bogen LTI – Notizbuch eines Philologen (Lingua Tertii Imperii: Sprache des Dritten Reiches) og for sine dagbøger hvor han dokumenterer sit liv som intellektuel jøde i Det tredje Riges hverdag.

Litteratur 
 Victor Klemperer: LTI – Lingua Tertii Imperii. Notizbuch eines Philologen. 15. oplag. Reclam, Leipzig 1996, ; Büchergilde Gutenberg, Frankfurt am Main 2004,  (1. oplag, Aufbau-Verlag, Berlin 1947).
 LTI – Lingua Tertii Imperii. Det Tredje Riges sprog. En filologs notesbog, , 2010; oversættelse Henning Vangsgaard. DK5=89.4

Eksterne henvisninger 

  Tekster af Victor Klemperer på Wikiquote 
 
 "LTI Rigets stemme", om Lingua Tertii Imperii

Faglitterære forfattere fra Tyskland
2. verdenskrig
Nazi-Tyskland
Holocaust
Litteraturvidenskabsfolk
Selvbiografer fra Tyskland
Jøder fra Tyskland
Tyskere i 1800-tallet
Tyskere i 1900-tallet
Bobby Farrell

Roberto "Bobby" Alfonso Farrell (6. oktober 1949 – 30. december 2010) var danser og entertainer fra Aruba, der var kendt som det mandlige medlem af Boney M i 1970'erne.

Da Farrell var 15 år, blev han sømand, og han boede i en periode i Norge og Holland, inden han slog sig ned i Vesttyskland. Her arbejdede han mest som DJ, indtil produceren Frank Farian valgte ham til sin nye discogruppe Boney M. Farrell blev ene mandlige sanger i gruppen, men det er senere blevet afsløret af Farian, at Farrell stort set ikke bidrog til gruppens pladeindspilninger, idet Farian selv sang den dybe mandestemme på numrene. Farrell sang dog i en hel del af gruppens liveoptrædender.

Han var medlem af Boney M i perioden 1975-1981, hvor han blev fyret som følge af manglende stabilitet. Han var med igen fra 1984, men gruppen var nu inde i en periode med mange ændringer, og et forsøg på at indspille et album i 1987 gik i vasken og blev til et soloprojekt fra forsangeren Liz Mitchell. I løbet af 1990'erne turnerede Bobby Farrell en hel del med skiftende sangerinder, men med brug af Boney M-navnet. Han indspillede i 2000'erne en række album, igen under navne som Bobby Farrell's Boney M. og Boney M. feat. Bobby Farrell. Disse album indeholdt udelukkende genindspilninger af Boney M.'s hits fra først i deres karriere.

Mod slutningen af sit liv boede Farrell igen i Holland, og han var på turne i Rusland, da han 30. december 2010 blev fundet død på et hotelværelse i Sankt Petersborg. Dødsårsagen viste sig at være et hjertestop.

Musikere fra Aruba
Ust-Kamtjatsk

Ust-Kamtjatsk er en lille by ca. 4.400 indbyggere beliggende på Kamtjatka-halvøen i det østligste Sibirien, Rusland. Byen ligger ved udmundingen af Kamtjakta-floden i Stillehavet. Omkring 50 km fra byen finder man vulkanen Klytjevskaja Sopka på 4.750 m, og der er ca. 522 km til områdets hovedby Petropavlovsk-Kamtjatskij.

Ust-Kamtjatsk blev grundlagt i 1731 under navnet Ust-Primorskij og fik sit nuværende navn i 1890. Den har en havn, en fiskefabrik, nogle trævarefabrikker samt en lufthavn. Befolkningstallet er faldet voldsomt gennem de senere år, idet der i 1989 var 13.611 indbyggere.

Byer i Kamtjatka kraj
Adephaga

Adephaga (af græsk ἀδηφάγος, adephagos: glubsk, forslugen) er en underorden af biller. Den har mere end 40.000 registrerede arter i 10 familier. Det er højt specialiserede biller og den næststørste underorden i ordenen biller (Coleoptera).

Eksterne henvisninger 

 
 Adephaga  Tree of Life, livstræ 

Biller
Purpurrørhvene

 
Purpur-Rørhvene (Calamagrostis purpurascens) er en græsart, der bliver 30-70 cm høj.

Udbredelse 
Den vokser naturligt primært i meget nordlige områder af kloden, herunder på Grønland, store dele af Canada, Alaska og det østlige Sibirien. Desuden er den fundet i Chile.

Voksested 
Purpur-Rørhvene vokser i tørre bjergrige områder, fra foden af bjerge og næsten til snegrænsen, hvor den ofte slår rod i ur-materiale, hvor andre planter har svært ved at trives.

Eksterne henvisninger 

Rørhvene
Grønlands flora
Taedong

Taedong eller Taedongfloden, Hangul: 	대동강) er en flod i Nord-Korea. Den har sit udspring i Rangrimbjerget i den nordlige del af landet. Floden løber mod sydvest og munder ud i Koreabugten ved byen Nampo. Før da løber den blandt andet gennem landets hovedstad, Pyongyang.

Floden er 439 km lang og har et afvandingsområde på 16.573 km². Pyongyang ligger ca. 110 km fra flodmundingen,

Referenser 
 Kilde: Atlas of Korea, Sung Ji Mun Hwa Co. Ltd, Gyeonggi, 2008 , 93980

Vandløb i Nordkorea
Pyongyang
Hans Henningsen

Hans Henrik Henningsen (14. juni 1886 i København – 19. maj 1952 sammesteds) var en dansk maler.

Henningsen fik undervisning af sin bedstefar Frederik Vermehren og gik Kunstakademiet 1903-1908 under August Jerndorff og Viggo Johansen. Henningsens studiekammerat på Akademiet, Kai Nielsen, fik betydning for ham og bevirkede, at hans interesse efterhånden samlede sig om portrættet og den plastiske form. Henningsen er blevet en anvendt portrætmaler og har udført en lang række portrætter, og af disse kan nævnes borgmester Anthon Andersen, de tre professorer Fini Henriques, Ernst Schmiegelow Elis Strömgren og direktør Helge Jacobsen. Han har desuden malet portrætter af flere kongelige.

I 1921 fik Henningsen Eckersberg medaljen.

Ekstern henvisning 
 

Malere fra Danmark
Modtagere af Eckersberg Medaillen
Personer fra København
Danskere i 1900-tallet
Portrætmalere
Personer i Kraks Blå Bog (afdøde)
Grå pileurt

Grå pileurt (Persicaria weyrichii) er en art af pileurt, der vokser naturligt i det østlige Rusland, Kurilerne, Sakhalin og Japan.

Pileurt-familien
Sanborns

Sanborns er en stor restaurant-, detailhandel-, apotek- og varemagasinkæde i Mexico. Det blev grundlagt i Mexico City 19. juni 1903 af de amerikanske indvandrerbrødre Walter og Frank Sanborn. Det første lokale, den keramikopførte bygning Casa de los Azulejos i det historiske centrum, er har stadig sin første Sanborns-restaurant, og har også beholdt den opprindelige spisesal. Sanborns har i dag 190 filialer i Mexico. Det er en del af Grupo Carso, som ejes af Carlos Slim Helu.

Links 
Officiel hjemmeside

 

Forretningskæder
Etableret i 1903
Fødevarevirksomheder fra Mexico
Virksomheder i Mexico City
Vestamager (Tårnby Kommune)

Vestamager er en områdebetegnelse for den vestlige del af Tårnby Kommune.

Området strækker sig fra Finderupvej ved grænsen til Ørestad i nord, til Frieslandsvej i syd.
Den østlige grænse er sværere at fastsætte, men i grove træk kan grænsen siges at gå ved Englandsvej.
Områdets vestlige del består af Kalvebod Fælled. 
Derudover ligger de yderste områder mod syd-øst tæt på Kastrup Lufthavns landingsbaner.

Området består af parcelhus-byggeri kendetegnet ved afrikanske og hollandske stednavne samt rækkehus- og lejligheds byggerier såsom Kongelundsparken, Holdkærs Ager og Hyld Ager.

Derudover ligger der i området også en masse kolonihaver.

Yderst ved grænsen til Dragør Kommune finder man ligeledes landligt miljø med gårde og dets lige, samt områder med selv-byggede huse nær Kongelunden.

På Vestamager ligger bl.a.:
 Vestamager Centeret
Fodboldklubben Tårnby FF
 Fodboldklubben AB Tårnbys vestlige afdeling
 Vestamager Idrætsanlæg
 Kalvebod Fælled
 Skelgårdsskolen
 Skelgårdskirken
 Pilegårdsskolen

Tårnby Kommunes geografi
Bydele og forstæder på Amager
Koreabugten

Koreabugten (bliver også kaldt for Vest-Korea-bugten) ligger i den nordlige del af det Gule Hav mellem Liaodonghalvøen i Kina i vest og Koreahalvøen i øst. Øst for bugten ligger Bohaihavet vest for Dalian i Kina.

Yalufloden markerer den kinesisk-koreanske grænse og løber ud i bugten, hvor den kinesiske by Dandong ligger på den vestre flodbred og den nordkoreanske by Sinŭiju ligger på østsiden.

Bugter i Stillehavet
Nordkoreas geografi
Kinas geografi
Grans Bryggeri

Grans Bryggeri AS blev etableret i 1899 og har produktion og lager i Sandefjord.

I oktober 2005 købte Reitangruppen sig ind og ejer dermed 50 procent af bryggeriet. Familien Gran ejer de resterende 50 procent.

Den daglig leder er Morten Gran, og bryggeriet har 57 ansatte. I 2009 solgte Grans ca. 13.5 millioner liter øl og ca. 30 millioner liter sodavand.

Bryggeriet blev kåret til Årets Vestfoldbedrift 2004.

Eksterne henvisninger 

 Grans Bryggeri
 TB-fakta om Grans Bryggeri AS
 TB.no – Jubileumspris til Grans

Bryggerier i Norge
Etableret i 1899
Reitangruppen
Sandefjord
Kenneth Kruse Hansen

Kenneth Kruse Hansen (født 19. oktober 1987 i Herlev) er en dansk professionel speedwaykører, der i 2011 kører for Slangerup Speedway Klub i den danske superliga, for Randers Lions i den danske 1. division og for MS Stralslund i den tyske bundesliga.

Kenneth Kruse Hansen blev i 2003 verdensmester i 80cc og var i 2009 1. reserve ved det danske Speedway Grand Prix på Vojens Speedway Center.

Kilder

Eksterne henvisninger
Kenneth Kruse Hansen officiel hjemmeside 
Profil på SpeedwayResults.com 

Speedwaykørere fra Danmark
Personer fra Værløse
Dos Equis

Dos Equis (XX) er et mexicansk ølmærke som bliver produceret af Cervecería Cuauhtémoc Moctezuma i Monterrey, Toluca, Orizaba og Guadalajara. Det består af følgende typer:
 XX Ámbar
 XX Lager
Dos Equis er meget populært i Mexico og i USA.
Øllet hed oprindeligt Siglo XX da det blev introduceret ved indgangen til det 20. århundrede (i 1897).
Øllet sælges hverken på det norske Vinmonopolet eller Systembolaget.

Links 
 Officiel side 

Ølmærker fra Mexico
L'Osservatore Romano

L'Osservatore Romano (italiensk, Den romerske observatør) er Vatikanstatens officielle avis. Den blev grundlagt i 1861, og ejes af Vatikanet. I tillæg til at dække nyheder af interesse for Den katolske kirke, trykker den pavelige dokumenter, annonceringer af udnævnelser og fratrædelser. Den udkommer dagligt undtagen om søndagen. Derudover udkommer der ugentlige udgaver på andre sprog.

Den første udgave af L'Osservatore Romano blev udgivet i Rom den 1. juli 1861, noget få måneder efter at Kongeriget Italien var blevet etableret den 17. marts 1861. Ordet daglig nyhedsavis blev lagt til den 31. marts 1862. Avisen bliver udgivet på forskellige sprog (sorteret efter år fra første udgivelse efter det enkelte sprog):

 Daglig på italiensk (1861)
 Ugentligt på fransk (1949)
 Ugentlig på italiensk (1950)
 Ugentlig på engelsk (1968)
 Ugentlig på spansk (1969)
 Ugentlig på portugisisk (1970)
 Ugentlig på tysk (1971)
 Månedlig på polsk (1980)
 Ugentlig på malayalam (2007)

Den daglige italienske udgave af L'Osservatore Romano bliver udgivet om eftermiddagen med et omslag med datoen for den påfølgende dag. Dette skaber misforståelser.

Den ugentlige engelske udgave kom ud den 4. april 1968. For øjeblikket bliver den distribueret til mere end 129 lande.

Eksterne henvisninger 
Officiel hjemmeside

Vatikanstaten
Aviser
Etableret i 1861
Dunkelskov

Dunkelskov (Engelsk: Mirkwood) er en skov, der omtales i fantasy-romanerne Ringenes Herre og Hobbitten af den engelske forfatter J.R.R. Tolkien. 

Dunkelskov er den største skov der optræder i Ringenes Herre og Hobbitten. Den ligger øst for Tågebjergene og syd for Gråbjerge og strækker sig sydpå så langt som til Lorien som ligger sydvest for Dunkelskovs sydlige del. Mod nordøst afgrænses Dunkelskov af Den rindende flod. Sydligt i Dunkelskov ligger Saurons fæstning Dol Guldur. Nordpå den gamle skovvej og Dunkelskovs bjerge Emyn Fuin. Den nordlige dele af skoven bebos af elvere.

Dunkelskov i "Hobbitten" 
I Hobbitten rejser Bilbo fra Herredet til Erebor sammen med en gruppe dværge. Efter at have passeret Tågebjergene rejser den gennem Dunkelskov af den gamle skovvej. Her må de slås med kæmpe-edderkopper og bliver senere fanget af elverfolkene der bor i Dunkelskov. Dunkelskov udgør således en vigtig kulisse for en række af begivenhederne i Hobbitten.

Dunkelskov i "Ringenes Herre" 
I Ringenes Herre spiller Dunkelskov knap så stor en rolle, men omtales dog mange steder. Da Ringens Broderskab sejler fra Lorien sejler de kortvarigt langs kanten af Dunkelskov, men er aldrig inde i selve skoven.

Elverne i Dunkelskov 
Elverne i Dunkelskov havde deres hovedby i den østlige del af skoven, lidt nord for den gamle skovvej. De var skovelvere eller grønelvere under ledelse af kong Thranduil – der dog selv var Sindar-elver. Hans søn, Legolas, var en af Ringens broderskab, og på denne måde kommer også (en af) elverne i Dunkelskov til at spille en nøgle-rolle i Ringenes Herre på linje med Elrond og Galadriel.

Steder i Ringenes Herre
Fiktive skove

de:Regionen und Orte in Tolkiens Welt#Düsterwald
pl:Lista lasów Śródziemia#Mroczna Puszcza
sv:Platser i Tolkiens värld#Mörkmården
Jannis Noya Makrigiannis

Jannis Noya Makrigiannis (født 3. januar 1983, død 30. december 2022
) var en halvt græsk, kvart dansk, kvart indonesisk musiker, som var medlem af folk/rock/pop-bandet Choir of Young Believers, hvor han var både forsanger og guitarist. Han var tidligere medlem af bandet Lake Placid.

Bandet spillede på Roskilde Festival i 2008 og 2016, hvor de fik gode anmeldelser.

Efter en turbulent periode fra 2013, hvor bandet blev opløst og senere gendannet med nye medlemmer, vendte Choir of Young Believers i 2016 tilbage med en ny, eksperimenterende lyd.

Diskografi 
 2022: Holy Smoke
 2016: Grasque
 2012: Rhine Gold
 2008: This Is For The White In Your Eyes
 2007: Burn the Flag (EP)

Referencer

Eksterne henvisninger 
 

Musikere fra Danmark
Musikere fra Grækenland
Musikere fra Indonesien
Casper Wortmann

Casper Wortmann (født 18. maj 1988 i Odense) er en dansk professionel speedwaykører, der i 2011 kører for Fjelsted Speedway Klub i den danske superliga og for Randers Lions i den danske 1. division.

Casper Wortmann var den 6. april 2008 involveret i et styrt, der nær havde kostet ham livet, da han kørte for sin daværende engelske klub Mildenhall Tigers, men efter et længere genoptræningsforløb vendte han tilbage til England og kørte sæsonen færdig. Efterfølgende har han kørt for klubberne Newcastle Diamons, King's Lynn Stars og Workington Comets.

Kilder

Eksterne henvisninger
Casper Wortmann officiel hjemmeside
Profil på SpeedwayResults.com 

Speedwaykørere fra Danmark
Personer fra Odense
Sakhalinpil

Sakhalin-Pil (Salix udensis) er en art af pil, der vokser vildt i det østlige Sibirien og Kamtjatka, det nordøstlige Kina og det nordlige Japan.

Det er en busk, der kan blive op til 5 m høj og har slanke lancetformede blade, 6-10 cm lange og 0,8-2 cm brede, der er blankt mørkegrønne på oversiden og matte, letbehårede på undersiden og har takkede kanter. Blomsterne, der springer ud i det tidlige forår, sidder på 2-3 cm lange rakler.

Busken findes i en kultiveret udgave med betegnelsen 'Sekka' og holdes som prydplante. Den har mere oprette grene end den vilde udgave.

Pil
Septemberstormhat

September-Stormhat (Aconitum fischeri), også kendt som Venusvogn, er en blåblomstret art i Ranunkel-familien, der findes vildt i Korea og Sibirien. Den har store mørkeblå blomster, der springer ud i det tidlige forår.

Den er kultiveret til brug som prydplante i tempererede områder, hvor den bliver op til 60 cm høj.

Alle dele af planten er stærkt giftige. 

Haveplanter
Giftige planter